L 52/6
LT
Europos Sąjungos oficialusis leidinys
2023 2 20
r) arklinių šeimos gyvūnas – neporanagis gyvūnas, priklausantis Equus genčiai (įskaitant arklius, asilus ir zebrus), ir sukryžmintų šios rūšies gyvūnų palikuonis; s) vienadieniai paukščiukai – visi ne vyresni nei 72 valandų naminiai paukščiai. 2.
Be 1 dalyje nustatytų apibrėžčių, taikomos Reglamento (ES) 2019/6 4 straipsnio 1, 5 ir 12 dalyse nustatytos „veterinarinio vaisto“, „imunologinio veterinarinio vaisto“ ir „antimikrobinės medžiagos“ apibrėžtys.
3 straipsnis Vakcinų naudojimo gyvūnams A kategorijos ligų ir tam tikrų B kategorijos ligų prevencijos ir kontrolės tikslais draudimai ir apribojimai 1.
Valstybės narės gali leisti naudoti vakcinas gyvūnams A kategorijos ligų, išskyrus I priedo 1 dalyje išvardytas ligas, prevencijos ir kontrolės tikslais, tik kontroliuojant kompetentingai institucijai ir jei jos yra naudojamos: a) įgyvendinant oficialias priemones, kurias kompetentinga institucija nustatė šių ligų prevencijos ir kontrolės tikslais; b) šiame reglamente nustatytomis sąlygomis. 2.
Pirmoje pastraipoje nustatytos vakcinų nuo A kategorijos ligų naudojimo sąlygos netaikomos tam tikriems vakcinų nuo Niukaslo ligos viruso infekcijos panaudojimo būdams, visų pirma įprastam atsargumo principu grindžiamam naudojimui arba naudojimui prekybai, kuriuos valstybės narės gali leisti taikyti ne pagal 1 dalyje nurodytas oficialias ligų prevencijos ir kontrolės priemones kitais nei reagavimo į ligos protrūkį tikslais. 3.
Valstybės narės gali leisti naudoti vakcinas B kategorijos ligų, išskyrus I priedo 2 dalyje išvardytas ligas, prevencijos ir kontrolės tikslais tų į sąrašą įtrauktų rūšių, dėl kurių atitinkamos ligos buvo priskirtos B kategorijai, gyvūnams.
4 straipsnis Tam tikrų veterinarinių vaistų, išskyrus vakcinas, naudojimo gyvūnams A ir B kategorijų ligų prevencijos ir kontrolės tikslais draudimai ir apribojimai Valstybės narės draudžia gyvūnams naudoti toliau nurodytus veterinarinius vaistus A ir B kategorijų ligų prevencijos ir kontrolės tikslais, išskyrus atvejus, kai jie naudojami I priedo 3 dalyje išvardytų ligų prevencijos ir kontrolės tikslais, o jų naudojimas atitinka joje nustatytas sąlygas: a) imunologinius veterinarinius vaistus, skirtus gyvūnų imuniteto būklei diagnozuoti; b) hiperimuninį serumą; c) inaktyvintus imunologinius veterinarinius vaistus, kaip nurodyta Reglamento (ES) 2019/6 2 straipsnio 3 dalyje; d) antimikrobines medžiagas.
II DALIS VAKCINŲ NAUDOJIMO GYVŪNAMS A KATEGORIJOS LIGŲ PREVENCIJOS IR KONTROLĖS TIKSLAIS TAISYKLĖS 1 SKYRIUS
Išankstinės sąlygos 5 straipsnis Vakcinų naudojimo sausumos ir vandens gyvūnams A kategorijos ligų prevencijos ir kontrolės tikslais išankstinės sąlygos 1.
Kompetentinga institucija gali nuspręsti dėl vakcinų naudojimo gyvūnams A kategorijos ligų prevencijos ir kont­ rolės tikslais pagal 3 straipsnio 1 dalį, jeigu: a) ji atliko šį sprendimą pagrindžiantį vertinimą, kuriame, be Reglamento (ES) 2016/429 46 straipsnio 2 dalyje numa­ tytų kriterijų, atsižvelgė bent į II priedo 1 dalyje nustatytus kriterijus;